Diari Oficial de la Generalitat Valenciana


Sumari del DOGV 7393, del 31-10-2014 (2014/9839)

RESOLUCIÓ de 24 de setembre de 2014, del Servici Territorial d'Energia de València, relativa a autorització administrativa i aprovació del projecte de línia aèria de mitjana tensió d'abonat des d'entroncament en suport número 630499 de la línia L-9 polígon ST Utiel. Terme municipal de Requena. Expedient número ATLINE/2013/215/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7393

Data del DOGV
:   31-10-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/9839


Data del document
:   24-09-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 24 de setembre de 2014, del Servici Territorial d'Energia de València, relativa a autorització administrativa i aprovació del projecte de línia aèria de mitjana tensió d'abonat des d'entroncament en suport número 630499 de la línia L-9 polígon ST Utiel. Terme municipal de Requena. Expedient número ATLINE/2013/215/46. [2014/9839]  
S'ha presentat la sol·licitud d'autorització administrativa i aprovació del projecte per a la instal·lació elèctrica indicada.  
S'han fet els tràmits establits en el Decret 88/2005, del Consell de la Generalitat, de 29 d'abril, en què s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
  
Este servici territorial, en l'àmbit de les competències que té atribuïdes, resol:  
  
Primer  
Atorgar al peticionari autorització administrativa per a la instal·lació elèctrica indicada:  
Peticionari: Oli oli-Biodinámico, SL.  
Emplaçament de la instal·lació: terme municipal de Requena.  
Projecte. Denominació: línia aèria de mitjana tensió trifàsica a 20 kV d'abonat des d'entroncament en suport núm. 630499 de la línia L-9 polígon ST Utiel, de la qual és titular Iberdrola Distribución Eléctrica, SAU, per a dotar de subministrament el centre de transformació de tipus pal intempèrie propietat de l'abonat situat al polígon 14, parcel·la 598, terme municipal de Requena (València).  
Esta autorització s'atorga sense perjuí de les concessions, autoritzacions, llicències i permisos, públics o privats, que el sol·licitant de la instal·lació necessite obtindre per a fer-la d'acord amb altres disposicions aplicables i, en especial, les d'ordenació del territori i el medi ambient.  
Esta autorització s'emet sense perjuí de tercers i deixant a part els drets particulars.  
  
Segon  
Aprovar el projecte d'execució de la instal·lació. En l'execució del projecte es tindran en compte les condicions següents:  
1. Les obres hauran de dur-se a terme d'acord amb el projecte presentat i, si és el cas, amb els annexos tècnics posteriors aportats.  
2. El peticionari haurà de tindre en compte les prescripcions disposades en els reglaments vigents i les condicions imposades pels organismes afectats.  
3. El titular donarà compte de la terminació de les obres per mitjà de la presentació de la sol·licitud d'autorització d'explotació en els termes establits en els articles 12 o 18 del Decret 88/2005, segons el tipus d'instal·lació de què es tracte.  
4. En el cas que per a finalitzar l'execució de la instal·lació objecte de projecte calga posar-ne una part en tensió, es farà d'acord amb les condicions següents:  
- Presentació de sol·licitud de finalització d'execució, a la qual s'acompanyarà, en tres exemplars, el certificat de finalització parcial d'obra subscrit pel tècnic competent i visat pel col·legi oficial corresponent, en què s'acredite que la part de la instal·lació ja executada està d'acord amb els reglaments tècnics en la matèria.  
- La finalització de l'execució es farà amb la mateixa direcció d'obra que la certificació anterior, i s'ajustarà a les condicions tècniques i de seguretat reglamentàries.  
- L'empresa distribuïdora durà a terme les actuacions que considere necessàries de manera que queden garantits el manteniment de les condicions reglamentàries de la xarxa que ja existia i la no-pertorbació d'altres instal·lacions o equips.  
- S'haurà de presentar en el termini màxim de 10 dies des de l'execució completa de la instal·lació la sol·licitud d'autorització d'explotació, d'acord amb el Decret 88/2005.  
- Si passa un mes des que este servici territorial haja diligenciat i entregat el certificat de finalització parcial d'obra i el peticionari no sol·licita l'autorització d'explotació, es paralitzarà l'execució de la part d'instal·lació que es demanava posar en tensió. Si la instal·lació ja estiguera en tensió, el peticionari haurà de desconnectar-la a la finalització del termini esmentat.  
  
5. Condicions mediambientals:  
a) Hauran de ser enfundats totalment en una distància d'1,5 m a cada costat dels suports els cables de l'entroncament a construir i també els dels suports 11, 12 i 13 del projecte, a fi d'evitar electrocucions de l'avifauna.  
b) Hauran de ser arreplegades les restes de formigó i d'altres residus d'obra que han quedat a la vora de les fonamentacions d'alguns dels suports ja construïts.  
c) Hauran de ser estrictament complides les propostes del Programa de Vigilància Ambiental. La part promotora ha d'elaborar un document per a garantir el control i el seguiment adequats de la seua aplicació.  
L'Administració deixarà sense efecte esta resolució en qualsevol moment que observe l'incompliment de les condicions imposades.  
  
Esta autorització s'atorga sense perjuí de les concessions, llicències i permisos, públics o privats, que el sol·licitant de la instal·lació necessite obtindre per a fer-la, d'acord amb altres disposicions aplicables i, en especial, les d'ordenació del territori i medi ambient.  
  
Pot ser causa de revocació d'esta resolució l'incompliment de les condicions expressades, la variació substancial de les característiques descrites en la documentació presentada que n'ha determinat l'atorgament o una altra causa excepcional que la justifique.  
Contra esta resolució, que no posa fi a la via administrativa, pot interposar-se un recurs d'alçada davant de la Direcció General d'Energia en el termini d'un mes comptat des de l'endemà en què es notifique esta resolució, de conformitat amb els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
(Nota. En els vostres escrits citeu la nostra referència: RESCONJ.)  
  
València, 24 de setembre de 2014.- El cap del Servici Territorial d'Energia de València: Enrique Climent Sirvent.